REBEL kollektiv

Βιβλιοπαρουσίαση - Εκδήλωση: Η Πολιορκία του Σαράγεβο (1992-1996)
2020-10-09 19:30 - 23:00 (Europe/Helsinki) | Ελευθεριακό Εργαστήρι F451, Αθανασίου Τσακάλωφ 20, Ιωάννινα, Greece
Η ομάδα διακίνησης εντύπων «Βιβλία Ανομίας» και οι εκδόσεις «Καμιονέτα» διοργανώνουν Βιβλιοπαρουσίαση – Εκδήλωση με τίτλο:
Η Πολιορκία του Σαράγεβο (1992-1996)
++ προβολή video “Miss Sarajevo”
Κατά τη διάρκεια αυτής της περιόδου σκοτώθηκαν 13.952. Κι όσο φρικτοί κι αν είναι οι αριθμοί αυτοί, ίσως αδύνατον να τους αντιληφθούμε ακόμη και σήμερα, εντούτοις δεν μπορούν να αποδώσουν την πλήρη έκταση της πολιορκίας. Η πολιορκία του Σαράγεβο διήρκησε 1.425 ημέρες. Θα μπορούσε να έχει γραφτεί ένα βιβλίο για κάθε μία από αυτές τις ημέρες…
Σε τούτο το βιβλίο δεν θα συναντήσει κανείς ήρωες και ηρωίδες. Μην περιμένετε επικές αφηγήσεις για προσωπικότητες και φιγούρες που γράφτηκαν στην ιστορία αντιστεκόμενοι μαρτυρικά στις δυνάμεις κατοχής. Αυτή η έκδοση αφορά την καθημερινή ζωή υπό πολιορκία. Τη ζωή που έπρεπε να συνεχιστεί, τη ζωή που συνεχίστηκε. Θα εισαχθείτε στις καθημερινές συνήθειες που έπρεπε να αναπτυχθούν στην πόλη του Σαράγεβο για να γίνει η κάθε μέρα βιώσιμη. Θα διαβάσετε για τεχνικές και τρόπους που έβρισκαν απλοί καθημερινοί άνδρες και γυναίκες για να αποφύγουν το θάνατο, για νέες συνταγές που έπρεπε να ανακαλυφθούν λόγω της παντελούς έλλειψης πρώτων υλών και τροφίμων. Θα διαβάσετε για έρωτες και αυτοσχέδιες γιορτές υπό τον ήχο βομβών και πυρών ελεύθερων σκοπευτών, για punk-rock σε υπόγεια λίγα μέτρα από πολεμικά οδοφράγματα. Η λαχτάρα για ζωή των κατοίκων του Σαράγεβο ήταν εν τέλει η μεγαλύτερη μορφή αντίστασης στα σχέδια των εθνικιστικών καθαρμάτων. Όλες αυτές οι μικρές συνήθειες στο εσωτερικό της πολιορκούμενης πόλης έκαναν το Σαράγεβο σύμβολο ανεκτικότητας στη διαφορετικότητα και αντίστασης στον πόλεμο.
«Η Πολιορκία του Σαράγεβο» έρχεται να προστεθεί στην περιορισμένη βιβλιογραφία γύρω από τα εγκλήματα του σέρβικου εθνικισμού στον πόλεμο της Γιουγκοσλαβίας του 1992-1996. Τα όνειρα κυριαρχίας του ελληνικού κράτους στη βαλκανική χερσόνησο στις αρχές των 90s και η ελληνοσερβική φιλία που χτίστηκε για να τα επιβάλει, ως συλλογικό σκοπό της ελληνικής κοινωνίας, δεν επέτρεπαν -δεν επιτρέπουν- να ακουστεί κιχ για τις δολοφονίες, τους βιασμούς, τις εκτοπίσεις εκατοντάδων χιλιάδων Βόσνιων μουσουλμάνων στις αρχές του 1990. Αν η εθνική ομοψυχία που επέδειξαν και επιδεικνύουν όλοι οι κρατικοί παράγοντες στην υποστήριξη των χασάπηδων της Βοσνίας αποτυπώνονταν σε ένα φωτογραφικό άλμπουμ, αυτό θα ξεκινούσε με τις αγκαλιές του σταρ δικηγόρου και πρώην βουλευτή της Ν.Δ. Α. Λυκουρέζου με τον Ράτκο Μλάντιτς, θα συνέχιζε με τον πρόλογο του «ήρωα» Μ. Γλέζου στην ποιητική συλλογή του «επαναστάτη» Ράντοβαν Κάραζιτς και θα έκλεινε με το αποτρόπαιο τατουάζ του καραβανά αδερφού του Η. Κασιδιάρη προς τιμήν των Τσέτνικς.

Παρασκευή 9/10/20 στις 19:30 στο Ελευθεριακό Εργαστήρι F451 (Τσακάλωφ 20, Άλσος)
Εκδόσεις Καμιονέτα
Βιβλία Ανομίας

Προβολή – Βιβλιοπαρουσίαση: Αναζητώντας το Χρυσάφι του Χρόνου
2021-06-08 19:30 - 23:30 | Αλσος Ιωαννίνων, Ιωάννινα, Ιωάννινα, Greece
Η ομάδα διακίνησης εντύπων Βιβλία Ανομίας, οι εκδόσεις Διάδοση και οι συντελεστές του ντοκυμαντέρ διοργανώνουν

Προβολή-Βιβλιοπαρουσίαση:

“Αναζητώντας το Χρυσάφι του Χρόνου” – Ιστορικό ντοκουμέντο βασισμένο στα βιβλία του Τάσου Κατσαρού.

Θα προηγηθεί βιβλιοπαρουσίαση από τον συγγραφέα:

Οι αντάρτες δεν προσκυνούν. Μάχες του ΕΛΑΣ και της ΟΠΛΑ στην κατεχόμενη Θεσσαλονίκη (1941-44), εκδόσεις Διάδοση
Μια απόφαση: Μάχομαι μέχρι τέλους. Αντάρτικο Πόλεως, Στενή Αυτοάμυνα, ΟΠΛΑ – Θεσσαλονίκη 1946-47, εκδόσεις Διάδοση

Τρίτη 08/06/21 19:30 στο Άλσος – σε περίπτωση βροχής στο ελευθεριακό εργαστήρι F451 (Τσακάλωφ 20, πλησίον Άλσους)

Λίγα λόγια για το ντοκιμαντέρ:
Το ντοκιμαντέρ αναφέρεται στην κατοχική περίοδο από τους Γερμανούς (1941 – 1944) στην πόλη της Θεσσαλονίκης, θέτοντας ερωτήματα στη σημερινή πραγματικότητα. Η ταινία ολοκληρώθηκε το 2018 και βασίστηκε στο βιβλίο του Τάσου Κατσαρού “Οι αντάρτες δεν προσκυνούν, μάχες του ΕΛΑΣ και της ΟΠΛΑ στην κατεχόμενη Θεσσαλονίκη” που εκδόθηκε από τον εκδοτικό οίκο “Διάδοση”.
Ο τίτλος του ντοκιμαντέρ είναι εμπνευσμένος από μία ρήση του υπερρεαλιστή Αντρέ Μπρετόν, η οποία αναγράφεται στο μνήμα του.
Η ταινία δημιουργήθηκε με το σκεπτικό της διατήρησης και διάδοσης της ιστορικής μνήμης απέναντι στη λήθη που επιχειρείται τα τελευταία χρόνια από τους ιδεολογικούς μηχανισμούς της κυρίαρχης τάξης.
Η ταινία ξεκινά με μία αναφορά στις οικονομικές κρίσεις, κυρίως αυτή του 1929 που οδήγησε στον Β’ΠΠ και φτάνει μέχρι την κοινωνική κατάσταση στην Ευρώπη και στην Ελλάδα, λίγο πριν από αυτόν. Στη συνέχεια περνάει στο κυρίως θέμα που είναι η γερμανική κατοχή στην Θεσσαλονίκη (πείνα, θάνατοι, συσσίτια, ομάδες αντίστασης, τάγματα ασφαλείας, απελευθέρωση) και εξετάζει τα σημαντικότερα ιστορικά γεγονότα που διαδραματίστηκαν στην πόλη εκείνη την εποχή, επισημαίνοντας το ήθος των ανθρώπων και τη σημερινή παρακαταθήκη που άφησαν όσοι αγωνίστηκαν για έναν καλύτερο κόσμο.
Επιπλέον, υπάρχει μια σύντομη αναφορά στη μεταπολεμική περίοδο και το ντοκιμαντέρ κλείνει με τη σημερινή κοινωνική πραγματικότητα, αφήνοντας ανοιχτά ερωτήματα για το σήμερα και το αύριο.
Κατά τη διάρκεια της ταινίας παρουσιάζονται συνεντεύξεις με 11 ανθρώπους οι οποίοι ανήκουν και στις δύο πολιτικές πλευρές, έδρασαν εκείνη την κρίσιμη περίοδο της νεότερης ελληνικής ιστορίας και άφησαν το δικό τους αποτύπωμα. Παράλληλα οι θεατές θα έχουν την ευκαιρία να παρακολουθήσουν ένα πλούσιο και σπάνιο φωτογραφικό υλικό, αλλά και βίντεο της κατοχικής περιόδου.
Την σκηνοθεσία και ιστορική έρευνα έκανε ο Τάσος Κατσαρός, το μοντάζ, τον ήχο και παραγωγή υπογράφει ο Μανώλης Λαγουδάκης, ενώ τη φωτογραφία ο Γιάννης Τσιτσίμης.
https://youtu.be/g4QKH8yjvdw

5ο Ελευθεριακό Φεστιβάλ Βιβλίου Ιωαννίνων
2021-07-02 17:30 - 2021-07-03 23:30 | Αλσος Ιωαννίνων, Ιωάννινα, Ιωάννινα, Greece
5ο Ελευθεριακό Φεστιβάλ Βιβλίου Ιωαννίνων

2-3 Ιουλίου 2021, Άλσος

σε περίπτωση βροχής στο ελευθεριακό εργαστήρι Fahrenheit 451, Τσακάλωφ 20, Άλσος

libo–i.gr

Για να διαβάσετε το αναλυτικό πρόγραμμα των εκδηλώσεων πατήστε εδώ

ΠΑΡΑΣΚΕΥΗ 02/07/21

18:00 Βιβλιοπαρουσίαση – Συζήτηση

«Ο Μεγάλος Εγκλεισμός – το πείραμα της Ομάδας Πληροφόρησης για τις Φυλακές», Michel Foucault

εκδόσεις Λησταρχαίοι, 2019

Παρουσίαση από το Κινηματικό Αρχείο Ιωαννίνων

19:30 Εκδήλωση – Συζήτηση

«Συλλογικές αντιστάσεις και μέσα αγώνα ενάντια στον πόλεμο του κράτους απέναντι στους φοιτητ(ρι)ές»

Εισήγηση από την Ελευθεριακή Πρωτοβουλία Επανοικειοποίησης Πανεπιστημίου

21:00 Βιβλιοπαρουσίαση – Συζήτηση

«1821 – Ιστορικά ζητήματα στις απαρχές του ελληνικού κρατικού & καπιταλιστικού σχηματισμού»

εκδόσεις περιοδικό TRAVERSO ANTIFA, 2021

Εισήγηση από το Πρότζεκτ*21- αυτόνομη ομάδα έρευνας και αυτομόρφωσης

project21athens.wordpress.com

ΣΑΒΒΑΤΟ 03/07/21

19:00 Εκδήλωση – Συζήτηση

«Υπηρεσίες “Υγείας” την εποχή της κρατικής διαχείρισης της πανδημίας: Φτηνό, πειθαρχικό και do-it-yourself φιξάρισμα ή πεδίο αγώνα;»

Εισήγηση από τη Συνέλευση ενάντια στη Βιοεξουσία και την Κλεισούρα

againstbiopowerandconfinement.noblogs.org

21:30 παρουσίαση θεματικού ημερολογίου

«Μια άλλη ματιά στην ιστορία της πόλης των Ιωαννίνων: από την έναρξη του πολέμου στις 28 Οκτώβρη 1940 μέχρι και τη Συμφωνία της Βάρκιζας τον Φλεβάρη του 1945»

Η παρουσίαση θα γίνει από μέλη της συντακτικής ομάδας του ημερολογίου.

«Σε αυτό το ημερολόγιο πραγματευόμαστε την περίοδο 1940-1945. Η πόλη μας και η ευρύτερη περιοχή «σε πρώτο πλάνο» γεύονται τους καρπούς του πολέμου· τους πικρούς του θανάτου, της πείνας, της εξαθλίωσης, του δωσιλογισμού, του Ολοκαυτώματος και των εγκλημάτων, αλλά και τους γλυκούς της Αντίστασης, της αλληλεγγύης, της χειραφέτησης, της επανάστασης (…) Χωρίς να πιστεύουμε σε καμία περίπτωση ότι η εικόνα που προσφέρουμε είναι εξαντλητική και η μοναδική, πιστεύουμε ότι είναι αρκετά αντιπροσωπευτική και “παρδαλή”, στις αποχρώσεις πάντα της ιστορίας των υποτελών τάξεων, των αγώνων και των αγωνιών των εκμεταλλευόμενων και των κυριαρχούμενων αυτής της πόλης…»

akoixi.espivblogs.net

Για να διαβάσετε το αναλυτικό πρόγραμμα των εκδηλώσεων πατήστε εδώ
